title: Liwot va Budapest (Civitatis orbis terrarum)
text: Vegedura va ralma bak 1247 gazon gu Bela IV zo tozuyur aze ogluk ke divlizera ke Buda rea tadleyer aze bak 1361 vanpir kelu ke Magyara. Berma gan Sigismund von Luxemburg az Hunyadi Mátyás ( Matthias Corvinus ) wali 1458 is 1490 zo tugijayar. Moe bat zovdom gu Arx et Palatium Regium ( B eltay ) zo yoltar. Bak 1526 turkik va Pest guineyed numen Buda vanpiyir sokexo ke lizukaf bowesik wali 1541 is 1686. Remi turkafa felira, titaytcura ke Pest tiyir riwe kotafa numen rawaks anton ware tigiyid viele tolgenisik bak 1686-1687 div Magyara di zo aloyayad. Inafa gogolkirafa tirka gamdon ice konaka kazafa vawapa noveyer da widava soe di kamadaweyer. Bak 1723, tiyir sokexo ke magyaraf oluikeem is flibapikeem.